钦定古今图书集成/明伦汇编/氏族典/第282卷 > 汪河
## 钦定古今图书集成/明伦汇编/氏族典/第282卷 > 汪河

按《名山藏分藩记》：“汪河，龙舒人。少有大志，倜傥杰出。
从太祖渡江，为行省掾，屡陈时务。太祖高其谋识，擢大都督府都事，出入左右。元察罕帖木儿克复汴梁，
上命河使察罕结援，议论称旨。察罕子扩廓帖木儿
遣使来通好，上遣与俱往。河至，扩廓拘留之。洪武九
年，王师下河、洛，扩廓惧，始还河。河被拘凡六年，抗厉”
不屈，上嘉重之，即升为吏部侍郎。河备陈敌中事，上
方略扩廓，竟由是败。升御史台侍御史，陛陈谠论，补
益甚多。封晋王于太原，简河为傅。河在王所以贤称。